**АИТВ/ЖИТС қалай пайда болды?**

ЖИТС, жұқтырылған иммун тапшылығы синдромы – бұл оны бұзуға әкелетін, адам организмінің иммундық жүйесінің ауруы.

Осы аурудың симптомдары 1978 ж. АҚШ пен Швецияда (гомосексуал- еркектерде), сондай-ақ Танзания мен Гаитиде (екі жыныстың гетеросексуалында) бірнеше пациенттерде алғаш рет тіркелді. Ал 1983 ж. Пастер Институтынан (Франция) шыққан Люк Монтанье ЖИТС-тың себепшісі болып табылатын, адамның иммун тапшылығы (АИТВ) вирусын ашты. Қазіргі кезге осы вирустың Батыс Африкадан шыққаны белгілі болды, оның табиғаты мен құрылдымы анықталды, вирустың берілу жолдары мен тіршілік ету қабілеті зерттелді, алайда бәрі де осылай болғанымен, ғалымдардың АИТВ-ны емдеуге арналған дәрі-дәрмекті жасап шығаруға әкелмеді. АИТВ-инфекциясының таралу статистикасы жан шошырлық – осы кезге дүние жүзінде 40 млн. адам АИТВ жұқтырылған не ЖИТС-пен ауырады.

АИТВ-инфекциясын жұқтырудың бірнеше жолы бар: қорғалынбаған (презервативсіз) жыныстық қатынас (70-80 пайыз); шпирицті, инені және басқа да инъекциялық саймандарды бірлесе пайдалану (5-10 пайыз);  татуировка мен пирсингке залалсыздандырылмаған саймандарды пайдалану; бөтен адамның ұстара құралдарын, қан қалдығы көрінетін тіс щеткесін пайдалану; жұқтырылған қанды құю (5-10 пайыз); жүктілігі, босанған және сәбиін емшектен емізуі кезінде вирустың АИТВ оң анадан балаға берілуі (5-10 пайыз).

АИТВ қан, ұрық, қынаптық бөлінісі және ана сүті арқылы беріледі, бұл ретте организмнің басқа сұйықтығы (сілекей, тер, көз жасы, зәрі мен нәжісі секілді) арқылы жұқтыру қауіптілігі болмайды. Бұлайша жұқтыру үшін вирустың әлде-бір ең аз шоғырланымы қажет. Мәселен, вирусты жұқтырудың қажетті мөлшері қан тамшысында болады, оның көлемі тігін иненің көзінен өтетіндей, ал осындай мөлшердегі вирустан тұратын сілекей көлемінде вирус мөлшері 4 литр құрайды.

АИТВ тек адам организмінде ғана өмір сүреді, және одан тысқары жерде бола алмайды, - ауаға түсенде ол лезде түгелдей бұзылады. АИТВ генетикалық ақпаратқа ие РНҚ (рибонуклеинді қышқылы) түрінде ғана вирустарға жатады, бұл оған өзі дербес көбеюіне мүмкіндік бермейді. АИТВ көбеюі үшін әлде-біреудің ДНК-сы қажет етіледі, ол оны өзінің гендік ақпаратына енгізеді. Содан кейін ДНК-ға тиесілі жасуша вирустар өндіретін «фабрикадай» жұмыс істей бастайды. Ақыр соңында ол, әбден арып-ашып қырылып –жойылады. Міне сондықтан, АИТВ өзі көбеюі үшін біздің иммундық жүйеміздің белгілі бір жасушаларын пайдаланады. Міне осыменен де, АИТВ-ның аса жоғары қауіптілігі түсіндіріледі – ол өзі қайта көбеюі үшін, оны жұмыс істеуге мәжбүрлеп, біздің қорғаныш жүйемізді зақымдайды.

Адамдардың көпшілігі АИТВ мен ЖИТС –ты – мұның екеуі де бірдей деп ойлайды. Алайда бұл олай емес... Адам АИТВ жұқтырған кезде, вирус аурулар алдында организмді қорғауға жауапты иммундық жүйені бұза бастайды. АИТВ-мен өмір сүретін адам, көптеген жыл бойына өзін жақсы сезінуі және жақсы көрінуі, тіпті өзінің жұқтырылғанын білмеуі де мүмкін. Алайда, уақыт өте келе, вирус иммундық жүйенің жасушаларын бұзуды жалғастырады және, жасушалар мөлшері сындық деңгейден төмен түскен кезде, адам әдетте оның көпшілігін болдырмауға болатын сырқаттарға осал болып келеді. ЖИТС (жұқтырылған иммун тапшылығы синдромы) диагнозы, әдетте адам бойында бір не бірнеше ауыр сырқаттар дамыған кезде қойылады. Мысалы, АИТВ-инфекциясы өршуінің ерте белгілері, яғни иммун тапшылығының тереңдеуі, ауыз қуысындағы уылуды, дене температурасының түсініксіз көтерілуін, түнде терлеуді, іш өтуді, арықтауды, жиі-жиі жедел өтетін өткір инфекцияны,белдеулі теміреткіні (ұшықты) және басқасын қамтиды.

Демек, АИТВ және ЖИТС – екеуі екі бөлек... АИТВ – бұл иммундық жүйені езгілейтін вирус, ал ЖИТС – бұл иммунитеті төмен аяда АИТВ бар адам бойында пайда болатын, аурулар кешені.

**Диагноз.** Жұқтырғаннан кейінгі және қандағы АИТВ-ға дене қарсылығы пайда болғанға дейінгі кезең «терезе кезеңі» деп аталады. Сондықтан организмдегі АИТВ-ны, вирусқа дене қарсылығын анықтайтын, АИТВ-инфекциясына қанның арнайы талдамасының көмегімен, жұқтырғаннан кейін шамамен 25 күннен – 3 айдан соң анықтауға болады. АИТВ-ға қан талдамасын кез-келген ауруханада, оның ішінде анонимді түрде жасауға болады. Қанда АИТВ-ға дене қарсылығы анықталған кезде тексеру нәтижесі оң ретте бағаланады.

Алайда, мұның өзі де түпкілікті жауап емес, себебі алынған нәтиже міндетті түрде басқа растаушы тестімен қайта тексеріледі. Екінші қайтара оң нәтиже алынған соң ғана дәрігер, оның бойында АИТВ-инфекциясының бар екендігі туралы хабарлайды. Бұл ретте дәрігер, тексеру нәтижесін хабарласқан адамның жеке өзіне хабарлайды, және осы ақпарат қатаң түрде құпиялы болып табылады.

АИТВ жұқтыру және талдама нәтижелері мәселелері жөнінде дәрігерден кеңес алуға болады, ол қажет болуына қарай емдеуді тағайындайды.

**Емдеу.** АИТВ-инфекциясын емдеуге қолданылатын дәрі-дәрмек препараттары вирусты өлтірмейді, тек оны АИТВ көбею үдерісін бұзып және оның белсенділігін езіп, қоршаулайды. АИТВ белсенділігінің төмендеуі иммундық жасушалар санын қалпына келтіруге әкеледі. Үш не төрт дәрі-дәрмек препараттарын бірмезгілде қабылдауды, белсенділігі жоғары антиретровирусты терапия деп атайды, сондықтан да осындай емдеу нәтижесінде, қандағы вирустың құрамын белгісіз деңгейге дейін азайтуға қол жеткізіледі. Алайда, бұл- адамның осы вирустан толық арылды дегенді білдірмейді,себебі АИТВ тек қанда ғана емес, сонымен бірге лимфатикалық жүйеде де, сондай-ақ адамның басқа органдарында да болуы мүмкін.

Өзінің АИТВ-мәртебесінің оңы туралы білу (яғни қанда вирустың болуы туралы) адамға ауыр да өміріне қауіп төндіретін ауруларды болдырмауға қабілетті, дер кезінде медициналық көмек алуға жәрдемдеседі. АИТВ болуы кезінде кейбір инфекциялар, мысалы мерез, басқаша емделуге тиіс. Сондай-ақ, АИТВ тасымалдаушысы болған адамның, иммундық мәртебесі мен басқа да айқындамаларын қадағалауы өте маңызды, бұл - вирусқа қарсы қажетті емдеуді уақытылы тағайындауға және ЖИТС-тың дамуын болдырмауға мүмкіндік бермек.

АИТВ жұқтырылған адамның ұзақ өмір сүре алатындығын есте ұстау қажет. Ал осынау өзі үшін қарғыс атқан өмірін болдырмауы үшін, қазіргі кезде кез-келген қалада АИТВ- жұқтырылған адамдарға көмектесудің психологиялық орталықтары, сенім телефондары, анонимдік клиникалары бар.

**Алдын алу.** АИТВ және ЖИТС қорқыныш пен уайым туғызады, осылар көбіне асырып айтылады. Адамдар әдеттегі тұрмыстық байланыс жасау кезінде АИТВ жұқтырудан қорқады. Шындығында, бұлай үрейленуге негіз жоқ, және АИТВ/ЖИТС-пен өмір сүретін адамдармен кәдімгі қарым-қатынастың ешқандай қауіпі жоқ. Дегенмен, жыныстық қатынас кезінде жұқтыру қаупін ұлғайтатын бірқатар факторлар бар:  ілеспелі венериялық ауру (ЗППП), мұны әділетті түрде «вирус үшін қақпа» деп атайды, себебі осылар жыныс органдарында жараларды не шырышты қабықшаның қабынуын туындатады;
әйелдердің аналық безінің мойын эрозиясы еркектерге де және әйелдерге де бірдей қауіпті. Әйелдер үшін – эрозия «вирустің кіру қақпасы» қызметін атқарады. Еркектер үшін – АИТВ жұқтырылған әйелдің эрозиясы вирустан тұратын аналық безінің мойын жасушалармен ұштасуына әкелуі мүмкін; анальды қатынас жасау кезінде жұқтыру қаупі, енгізу кезіндегіден анағұрлым жоғары болады, себебі, анус пен көтен ішектің шырышты қабықшасының жарақаттану ықтималдылығы жоғары болады.

Демек, АИТВ жұқтыру қаупін болдырмау үшін, жеке басы қауіпсіздігінің кейбір қағидаларын, ең алдымен интимдік салада сақтау қажет!

 ЖИТС МОО психологы Ш.К. Таскентова